Jyväskylän Energia on vaihtanut nimeään. Yhtiön uusi nimi on tästä päivästä alkaen Alva. Samalla sähkön jakeluverkkoyhtiö JE-Siirron nimi muuttui Alva Sähköverkoksi.

Nimenmuutos liittyy siihen, että yhtiö pyrkii valtakunnalliseksi toimijaksi vesi- ja energiapalveluissa. Yhtiö halusi kuitenkin ottaa nimen, joka ei rajaa sitä pelkästään energia- ja vesialalle.

Yhtiön verkkosivuilla (siirryt toiseen palveluun) uudesta nimestä kerrotaan näin: "Alva on nimenä lyhyt ja ytimekäs. Sillä on sopivan pehmeä ja helposti lähestyttävä mutta silti asiantunteva ja päämäärätietoinen sointi."

Alvan omistaa Jyväskylän kaupunki.